tartuNLP/wikipedia-smugri-20251201 huggingface dataset:
Lőrinci

Lőrinci on linn Ungaris Hevesi komitaadis Hatvani kreisis.
Geograafiline asend.
Lőrinci asub Zagyva jõe ääres, kreisikeskusest Hatvanist umbes 8 km põhjas, komitaadikeskusest Egerist ligikaudu 55 km lääneedelas ja Budapestist 53 km idakirdes.
Ajalugu.
Piirkond on olnud asustatud juba pronksiajal. Asulat ja kirikut on esmamainitud 1267. aastal. Türklased hõivasid Lőrinci 1544. aastal ja hoidsid seda enda käes kuni 1685. aastani. 1783. aastal sai Lőrinci maavärina tagajärjel kannatada. Raudteeühenduse sai Lőrinci 1867. aastal. Linnaõigused anti Lőrincile 1. jaanuaril 1992.
Majandus.
Linnas asub Lőrinci gaasielektrijaam.
Lai 35

Lai 35 on Tallinnas Laial tänaval asuv hoone, kus oli 14. sajandil Oleviste kiriku pastoraat.
Selles majas on elanud oma ajakirjanikuaastail 1906–1907 ka kirjanik Anton Hansen Tammsaare. 
Kinnistu saamislugu.
Lai 35 kinnistu maja on esmamainitud 1478. aastal. Esialgu on mainitud seda kui Oleviste kiriku pastoraati, hiljem kui kirikule kuuluvat väikemaja. Pastoraat asus naaberkinnistul, praeguse aadressiga Lai 37.
1754. aastal müüs kirik väikemaja tisler Johan Mayerile. 18. sajandist pärinev põhiplaanilahendus ja trepi profiil-laudvõre lubavad arvata, et tisler laskis maja oma soovi kohaselt ümber ehitada. Järgmine suurem ümberehitus on olnud 19. sajandi esimesel poolel. Fassaad, parempoolne välisuks, uksedetailid.
Hoone on praegu kahekorruseline, sümmeetrilise fassaadilahendusega. Niisugusena võib seda näha ka 1825. aasta tänavaseinte ümbermõõtmisjoonistel, puudub ainult parempoolne klassitsistlikus stiilis ukseava, mille kaudu pääseb nüüdisajal ka naabermajja. Võib arvata, et kunagi oli seal kangialune, mille kaudu pääses hoovi.
Fred Davis

Fred Davis (14. august 1913 – 16. aprill 1998) oli Inglismaa elukutseline snuukrimängija ja Inglise piljardi mängija. Fred tuli 8 korda maailmameistriks aastatel 1948–1956. Tema vanem vend Joe Davis oli võitnud maailmameistrivõistlusi rekordiliselt 15 korda.
Velence

Velence on linn Ungaris Fejéri komitaadis Gárdonyi kreisis.
Velence on puhkekeskus ja turismisihtpunkt.
Geograafiline asend.
Velence asub Velence järve idakaldal, kreisikeskusest Gárdonyist vahetult kirdes, komitaadikeskusest Székesfehérvárist 19 km idas ja Budapesti kesklinnast 41 km edelas. Linna läbivad Budapest–Székesfehérvári raudteeliin ja maantee M7.
Ajalugu.
Praeguse Velence kohal oli asula juba Rooma riigi ajal. 15. sajandil saabusid piirkonda itaalia asunikud. Asula sai tõenäoliselt nime Veneetsia järgi. 1543. aastal vallutasid türklased piirkonna ja suur osa elanikest põgenes. 1722. aastal ehitati katoliku kirik vana kiriku varemetele.
1930. aastatel muutus Velence puhkekeskuseks ja algas asula kiire areng.
Linnaõigused sai Velence 2004. aastal.
Kanada naiste jäähokikoondis

Kanada naiste jäähokikoondis on jäähokikoondis, mis esindab Kanadat naiste jäähokis. Koondist juhendab Rahvusvahelise Jäähokiföderatsiooni liige Hockey Canada. Kanada on olnud naiste jäähoki rahvusvahelises konkurentsis domineeriv võistkond, olles võitnud enamuse jäähoki suurturniiridest. Kanadaga konkureerib USA, kes on Kanada kõrval ainus naiste suurturniiride võitja.
His Last Walk

"His Last Walk" on ansambli Blessthefall debüütalbum, mis ilmus 2007. aasta aprillis.
Pezinok

Pezinok (ungari keeles "Bazin", saksa keeles "Bösing") on linn Slovakkias Bratislava maakonnas, Pezinoki ringkonna halduskeskus.
Geograafiline asend.
Pezinok asub Bratislava kesklinnast ligikaudu 20 km kirdes Väikeste Karpaatide jalamil.
Ajalugu.
Asulat on esmamainitud 1208. aastal ("terra Bozin"). 16. sajandi algul saabusid Pezinoki saksa kolonistid. Pezinok muutus vähehaaval kaevandusasulast viinamarjakasvatuslinnaks. Vaba kuningalinna privileegid sai Pezinok 1647. aastal.
17. ja 18. sajandil Pezinoki õitseaeg. Linna kuulsus ja rikkus põhinesid kvaliteetveinide valmistamisel. 19. sajandil algas Pezinoki tööstuse areng. Linna rajati väävelhappe tootmise tehas, nõelte tootmise tehas ja ka suur tellisetehas. 20. sajandi esimesel poolel linna tähtsus vähenes.
Rahvastik.
Slovakkia 2021. aasta rahvaloenduse andmetel oli Pezinoki elanikest slovakke 90,73%, tšehhe 0,71%, ungarlasi 0,45%, ukrainasi 0,19%, venelasi 0,12%, russiine 0,10% ja vietnamlasi 0,10%. Rahvus oli teadmata 6,94%-l elanikest.
Toomas Väli (sõjaväelane)

Toomas Väli (sündinud 10. mail 1972 Tallinnas) on Eesti sõjaväelane, kolonel, aastast 2025 Eesti Sõjaväepolitsei ülem, endine kaitseväe peastaabi operatsioonide osakonna ülema asetäitja, endine vanemstaabiohvitser.
Haridus.
Ta on lõpetanud Tallinna 47. Keskkooli 1990. Õppis Tartu Ülikoolis ajalugu 1990-1992. 
 lõpetas ta 1995 ohvitseri ja 2003 vanemstaabiohvitserina.
Teenistus.
Sõjalise karjääri kasuks otsustas ta 1992. aastal Tartu–Võru bussilt maha astudes – läks ja koputas Kuperjanovi pataljoni uksele ja palus end vabatahtlikuks võtta. Ajateenistuses oli Väli Kuperjanovi Üksik-jalaväepataljonis kuni 1993. 
Üksikus Raadiotehnilises Õhutõrjepataljonis (ÜRÕP) oli ta rühma- ja kompaniiülem 1995–1996.
Kaitseväe peastaabis oli ta operatiiv- ja väljaõppeosakonna (J3/7) vanemstaabiohvitser 2003–2008. 
J3/7 staabiohvitserina kaitses Väli 2004–2008 avalikult ajateenistusel baseeruvat reservarmee kontseptsiooni avaldades sellekohaseid artikleid üleriigilises ajakirjanduses. Kaitseministeeriumi ametnikud ja mõned poliitikud (eelkõige hilisem kaitseminister Jürgen Ligi) süüdistasid Välit seetõttu ohvitserile sobimatus käitumises – päevapoliitikasse sekkumises. Tollane õiguskantsler Allar Jõks leidis aga, et ohvitseridel on õigus avaldada oma arvamust. 
Iraagis teenis ta Eesti üksuste kontingendi vanemana Iraagi Rahvusvaheliste Jõudude () staabis. Seal oli ta vanemstaabiohvitser 2004 ja 2008. 
Vahipataljoni ülemana teenis ta 2009–2011. Sel perioodil sai ta Ameerika Ühendriikide armee tunnustusmedali. 
Eesti alalises esinduses NATO juures oli ta vanemstaabiohvitser 2011–2014. 
Tallinna maleva staabiülemana teenis ta 2014–2016 ja samas pealikuna 2016–2018. 
Kaitseliidu peastaabis teenis ta operatiivosakonna (G3) ülemana 2018–2020. 
NATO Rahvusvahelises Kirdekorpuses (MNC NE) oli ta vanemstaabiohvitser 2020–2023. 
Seejärel oli ta kaitseväe peastaabi operatsioonide osakonna (J3) ülema asetäitja. 
17. juunil 2025 andis president Alar Karis talle koloneli auastme. 
Alates 17. juulist 2025 on ta Eesti Sõjaväepolitsei ülem. 
2025. aastal lõpetas Väli Balti Kaitsekolledži kindralstaabikursuse.
Tunnustus.
Teenistuse jooksul on kolonel Välit tunnustatud mitmete Eesti ja välisriikide autasudega, sealhulgas kaitseväe teenetemärgi ja maaväe ohvitseri kuldristiga, samuti vahipataljoni teenetemärgiga. Kaitseliidu poolt on talle omistatud teenetemärgid Tallinna, Tartu ja Rapla malevate poolt. Välisriikidelt saadud autasude hulgas on ka Ameerika Ühendriikide armee, Taani kodukaitse ning Soome maakaitseühingu teenetemedalid.
Kuuluvus ühendustesse.
Eesti Kaitseliit, Eesti Reservohvitseride Kogu, Korporatsioon Revelia, MTÜ Eesti Kaitseväe Veteranid, MTÜ Männiku Laskurklubi.
Muu.
Ansamblis Mustad Kolonelid ta laulab ja mängib rütmikitarri, mandoliini, vajadusel ka bandžot. 
On tõlkinud ja toimetanud sõjandusalast kirjandust.
Rappottenstein

Rappottenstein on vald ("Marktgemeinde") Austrias Alam-Austria liidumaal Zwettli ringkonnas.
Sallingberg

Sallingberg on vald ("Marktgemeinde") Austrias Alam-Austria liidumaal Zwettli ringkonnas.
2024. aasta naiste jäähoki maailmameistrivõistlused

2024. aasta naiste jäähoki maailmameistrivõistlused olid 23. korda toimuv Rahvusvahelise Jäähokiföderatsiooni (IIHF) korraldatav rahvusvaheline jäähokiturniir, mis toimus USA-s New Yorgis Uticas 3.–14. aprillini 2024. aastal Adirondacki pangakeskuse areenil.
Kanada võitis pärast võitu USA üle oma 13. tiitli.
Osalejad.
A-alagrupp
B-alagrupp
Võistluste formaat.
Eelmise MM-turniiri viis paremat võistkonda paigutati A-alagruppi ning 2023. aasta turniiri kuuenda kuni kaheksanda koha saavutanud võistkonnad ning kaks 2023. aasta I divisjonist tõusnud võistkonda paigutatakse B-alagruppi. Kõik A- ja B-alagrupi võistkonda mängisid omavahel läbi. A-alagrupp ja B-alagrupi kolm paremat meeskonda jätkasid väljalangemise faasis, samas kui B-grupi kaks alumist meeskonda langesid välja. Väljalangemisetapi järel toimus pärast veerandfinaale uuesti lõpliku paremusjärjestuse koostamine.
Võistkonna koosseis.
Iga võistkonna nimekirja kuulus vähemalt 15 uisutajat (ründajad ja kaitsjad) ja kaks väravavahti ning maksimaalselt 20 uisutajat ja kolm väravavahti. Kõik kümme osalevat riiki pidid oma vastavate riikide liitude kinnitusel esitama nimekirja hiljemalt kaks nädalat enne turniiri.
Eelvoor.
Alagrupid moodustati eelmise turniiri lõpliku paremusjärjestuse alusel.
Schwarzenau

Schwarzenau on vald ("Marktgemeinde") Austrias Alam-Austria liidumaal Zwettli ringkonnas. Schwarzenau asub Saksa Thaya ääres.
Schweiggers

Schweiggers on vald ("Marktgemeinde") Austrias Alam-Austria liidumaal Zwettli ringkonnas.
Maastik.
Schweiggersi maastikku iseloomustavad lauged künkad ja rohelised orud.
Jõgi.
Saksa Thaya jõgi algab Schweiggersi lähedal.
Schönbach (Alam-Austria)

Schönbach on vald ("Marktgemeinde") Austrias Alam-Austria liidumaal Zwettli ringkonnas.
Waldhausen

Waldhausen on vald ("Marktgemeinde") Austrias Alam-Austria liidumaal Zwettli ringkonnas.
Waldhausen asub Alam-Austria "Waldvierteli" piirkonnas. U. 42,86 % valla territooriumist on kaetud metsaga.
Otto Schott

Otto Gustav Ludvig Schott (19. mai 1870 Lõuna-Tirool Merani – 19. aprill 1935 Tallinn) oli saksa päritolu Eesti arhitekt ja ehitusmeister.
Schott õppis arhitektiks Kiievi ja Peterburi ülikoolis, sooritas Peterburis ametieksami ja töötas seejärel seal ka arhitekti assistendina.
Arhitekt Otto Schotti juhtimisel ehitati Tallinnas 20. sajandi alguses selle hetke kõige nooblemaid juugend-, hilishistoritsismi ja heimatstiilis hooneid.
Pärast Eesti iseseisvumist asus ta 1918. aastast tööle Põllumajandusministeeriumi, kus töötas Statistikavalitsuse osakonnajuhatajana.
Bytča

Bytča (ungari keeles "Nagybiccse") on linn Slovakkias Žilina maakonnas, Bytča ringkonna halduskeskus.
Geograafiline asend.
Bytča asub Váhi jõe ääres, Tšehhi piirist 18 km kaugusel, maakonnakeskusest Žilinast ligi 14 km läänes.
Ajalugu.
Bytča linn moodustati 1946. aastal, kui ühendati Malá Bytča, Veľká Bytča ja Hliník nad Váhom. Veľká Bytčat on esmamainitud 1234. aastal. Linnaõigused sai Veľká Bytča 1378. aastal.
16. ja 17. sajandi vahetusel oli Bytča üks renessanssi keskusi .Reformatsiooni ajal pöördus enamik Bytče elanikest protestantlusse. Taaskatoliseerimise ajal tulid linna jesuiidid ja 17. sajandi keskel pöördus linna elanikkond tagasi katoliku usu juurde. 17. sajandi teisel poolel oli linnas käsitöötootmise kõrgaeg.
Bytčas on sündinud poliitik ja katoliku preester Jozef Tiso (1887–1947), kes oli aastatel 1939–1945 Slovaki Vabariigi president ja 1939. aasta märtsist oktoobrini peaminister.
Rahvastik.
Slovakkia 2021. aasta rahvaloenduse andmetel oli Bytča elanikest slovakke 94,22% ja tšehhe 0,42%. Rahvus oli teadmata 4,85%-l elanikest.
Ebakärsaklased

Ebakärsaklased ("Anthribidae") on mardikaliste seltsi kuuluv sugukond.
Vanasadama trammitee

Tallinna Vanasadama trammitee on alates 2023. aastast Tallinnas ehitatav trammitee. Tallinna linnavalitsus kuulutas välja Euroopa Liidu Rail Baltica ning riigi ja linna ühisrahastatava Tallinna trammiliikluse Vanasadama uue trammiliini projekteerimishanke, mis on aluseks sadamat Rail Baltica terminali ja lennujaamaga ühendavaks 2,5 kilomeetri pikkuseks trammiühenduseks. Vanasadama trammiliini ehituse maksumus on koos käibemaksu ja omanikujärelevalve kuluga ligi 46 miljonit eurot, taaste- ja vastupidavusfondist (RRF) on selleks eraldatud 26 miljonit eurot. Eesmärk on teha liikumine eri ühistranspordiliikidega mugavamaks, nii et Tallinna tähtsamad transpordisõlmed oleksid omavahel ühendatud ja ümberistumine võimalikult lihtne. 
Vanasadama trammiliini ehitus.
Uue trammiliini rajamine hõlmab suures mahus ümberehitustöid. Tulevane liikumistee kulgeb Kivisilla tänavalt vasakpöördega Gonsiori tänavale. Edasi liigub trass Laikmaa, Hobujaama ja Ahtri tänava kaudu kuni sadamaalani. Laeva, Kuunari ja Kai tänava kaudu läbitakse Sadama A-terminali esine ning Logi ja Rumbi tänava kaudu liigutakse Linnahalli alt läbi. Kultuurikatla juurde jõudes liitub trammitee Mere ja Põhja puiesteelt kulgeva Kopli suunalise trammiteega. 
Uue trammiliini eesmärk.
Tallinna Vanasadama trammiliini ehituse peamine eesmärk on parandada ühistranspordiühendust Tallinna kesklinna ja Vanasadama vahel, et tõhustada linna transpordisüsteemi ja Tallinna trammiliiklust tervikuna ning pakkuda nii kohalikele elanikele kui ka turistidele mugavamat ja kiiremat pääsu sadamapiirkonda. Projekt on osa laiemast plaanist integreerida paremini linna ühistransport ning edendada keskkonnasõbralikke transpordiviise. See trammiprojekt on oluline osa Tallinna transpordivõrgustiku moderniseerimisest, aidates kaasa nii linna majanduslikule kui ka sotsiaalsele arengule.
Platystomos

Platystomos on mardikaliste seltsi kuuluv perekond.
Kibe käbikõrges

Kibe käbikõrges ("Strobilurus tenacellus") on "Physalacriaceae" sugukonda kuuluv liik seeni.
Seen kasvab mattunud männikäbidel ja on kibeka maitsega.
Stupava

Stupava (saksa keeles "Stampfen", ungari keeles "Stomfa") on linn Slovakkias Bratislava maakonnas Malacky ringkonnas.
Geograafiline asend.
Stupava asub Väikeste Karpaatide jalamil Austria piirist 5 km kaugusel, ringkonnakeskusest Malackyst umbes 18 km lõunas ja Bratislava kesklinnast ligikaudu 15 km põhjaloodes.
Ajalugu.
Praeguse Stupava ala oli asustatud juba pronksiajal, mil seal elasid keldid. Ürikutes on Stupavat esmamainitud 1269. aastal ("Ztumpa"). Soodsa asukoha tõttu kujunes Stupavas oluline kaubakeskus. 16. sajandil hakati linnas õlut pruulima. 19. sajandil ehitati linna tärklisevabrik. 20. sajandi alguses rajati tsemendivabrik ja piiritusetehas.
Rahvastik.
Slovakkia 2021. aasta rahvaloenduse andmetel oli Stupava elanikest slovakke 90,17%, tšehhe 0,81%, ungarlasi 0,56%, ukrainlasi 0,22%, russiine 0,21%, sakslasi 0,17% ja venelasi 0,10%. Rahvus oli teadmata 6,88%-l elanikest.
Margit Vutt

Margit Vutt (sündinud 12. septembril 1968) on Eesti jurist, ametilt riigikohtunik (tsiviilkolleegiumi liige).
1987. aastal lõpetas Vutt Tallinna 44. Keskkooli kuldmedaliga. Ta on õppinud Tartu Ülikoolis õigusteadust: 1992. aastal sai bakalaureusekraadi, 2006. aastal magistrikraadi ning 2011. aastast on ta sama kõrgkooli filosoofiadoktor.
1992–2006 töötas juristina ettevõttes Juristibüroo Fides. Ta olnud ka selle äriühingu juhatuses. 2006–2021 töötas ta Riigikohtus. 2006. aastast on ta ka õppejõud Tartu Ülikoolis.
18. detsembril 2020 nimetas Vabariigi President Riigikohtu Üldkogu ettepanekul Vuti esimese astme kohtunikuks alates 1. maist 2021. Ta asus tööle Tartu Maakohtusse. 2022. aasta septembrist asus ta tööle Tartu apellatsioonikohtusse.
Augustis 2022 kuulutati välja konkurss Riigikohtu tsiviilkolleegiumis. Vabanevale ametikohale kandideerisid Tartu Ringkonnakohtu kohtunikud Vahur-Peeter Liin ja Margit Vutt. Riigikohtu esimees Villu Kõve, olles ära kuulanud kohtute haldamise nõukoja ja Riigikohtu üldkogu arvamuse, esitas Riigikogule kandidaadina Vuti.
7. veebruaril 2023 otsustas XIV Riigikogu nimetada Margit Vuti alates 17. juulist 2023 Riigikohtu liikmeks. Selle otsuse poolt oli salajasel hääletusel 55 Riigikogu liiget, vastuhääle andsid 10 rahvasaadikut ning erapooletuid ei leidunud. Ta andis ametivande 19. juunil 2023.
Wildernessi lahing

Wildernessi lahing oli Ameerika Ühendriikide kodusõja käigus peetud lahing.
Lahing algas 5. mail 1864 ning kestis mitu päeva. Lahing lõppes ilma selge võitjata.
Metsmagun

Metsmagun ("Hylomecon") on kaheiduleheliste taimede perekond, mis kuulub seltsi tulikalaadsed.
Jaapani metsmagun

Jaapani metsmagun ("Hylomecon japonicum") on kaheiduleheliste taimede liik, mis kuulub seltsi tulikalaadsed.
Marco Pantani

Marco Pantani (13. jaanuar 1970 – 14. veebruar 2004) oli Itaalia elukutseline jalgrattur. 1995. aasta maantesõidu maailmameistrivõistlustel sai ta pronksmedali grupisõidus. Aastal 1998 võitis ta Tour de France'i ja Giro d'Italia duubli. Seda on suutnud saavutada vaid seitse inimest kogu võistluste ajaloo jooksul. 1999. aasta Giro d'Italia käigus näitas tema vereanalüüs lubatust kõrgema hematokriti taseme ning selle järel teda diskvalifitseeriti. Pärast seda juhtumit läks Marco Pantani karjäär allamäge. Tal õnnestus võita veel 2000. aasta Tour de France'il kaks etapi. Viimased eluaastad kannatas ta üksilduse ja depressioonihäirete all.
Rõngasservik

Rõngasservik ("Pleurotus calyptratus") on servikuliste sugukonda serviku perekonda kuuluv seen.
Seen kasvab enamasti murdunud haava tüvedel, on maheda maitse ja meeldiva lõhnaga.
Naiste jäähoki maailmameistrivõistlused

Naiste jäähoki maailmameistrivõistlused, ametlikult IIHF jäähoki naiste maailmameistrivõistlused, on naiste jäähoki peamine rahvusvaheline turniir. Seda juhib Rahvusvaheline Jäähokiliit (IIHF).
Esimene ametlik maailmavõistlus peeti 1990. aastal, 1990. aastatel peeti veel neli meistrivõistlust. Aastatel 1989–1996 ja aastatel, mil maailmaturniire ei peetud, toimusid Euroopa meistrivõistlused ning 1995. ja 1996. aastal Vaikse ookeani piirkonna meistrivõistlused. Alates esimesest naiste jäähoki olümpiaturniirist 1998. aastal mängiti IIHF-i meistrivõistluste asemel olümpiaturniiri. Seejärel otsustas IIHF korraldada naiste meistrivõistlused olümpia-aastatel, alates 2014. aastast, kuid mitte tipptasemel. 2021. aasta septembris teatati, et tippdivisjon mängib ka olümpia-aastatel ja augustis-septembris.
Kanada ja USA on meistrivõistlustel domineerinud selle algusest peale. Kanada võitis kulla esimesel kaheksal järjestikusel turniiril ja USA on viimasest viieteistkümnest turniirist kümnel võitnud kulla. Mõlemad rahvusmeeskonnad saavutasid igal turniiril kas esimese või teise koha, kuni Kanada 2019. aasta meistrivõistlustel seeria katkes. Soome on edukamalt kolmas MM-meeskond, võitnud neliteist pronksmedalit ja ühe hõbemedali – saavutati pärast Kanada kulla-hõbeda seeria katkestamist. Naiste maailmameistrivõistlustel on medaleid võitnud veel neli meeskonda: Venemaa, võitnud kolm pronksmedalit; Tšehhi ja Rootsi, kumbki võitis kaks; ja Šveits, võitis ühe.
Marja-Liisa Veiser

Marja-Liisa Veiser (sündinud 28. oktoobril 1982 Ida-Virumaal) on Eesti poliitik, jurist ja omavalitsusjuht, alates 10. maist 2024 Mustamäe linnaosa vanem.
29. novembrist 2021 kuni 19. veebruarini 2024 oli ta Lüganuse vallavanem.
Hariduskäik.
Marja-Liisa Veiser lõpetas 2001. aastal Kohtla-Järve Järve Gümnaasiumi. 2006. aastal lõpetas ta Audentese Ülikooli, kus omandas õigusteaduses bakalaureuse kraadi, mis vastab magistrikraadile vastavale kvalifikatsioonile. Ta on 2003. aastal lõpetanud ka TalTech Virumaa Kolledži ärikorralduse erialal. Samuti on ta osalenud International University Audentese doktoriõppes rahvusvaheliste suhete ja Euroopa uuringute erialal. 
Marja-Liisa Veiser on raamatu "Eesti kriminaalõiguse üldosa reform kahekümnendal sajandil võrdleva analüüsi peeglis" (2006) autor, millega kandideeris Gebert Rüf Stiftungi noorteadlase teadustöö konkursil Swiss Baltic Net Graduate 2006 ja saavutas III koha. Raamat on kasutusel ülikoolides õppematerjalina.
Poliitiline tegevus.
Marja-Liisa Veiser kuulub alates 12. juunist 2018 Isamaa Erakonda ning on Isamaa Erakonna juhatuse ja volikogu liige. Marja-Liisa Veiser juhib Isamaa Erakonna Mustamäe osakonda. Varem on ta juhtinud Isamaa Erakonna Lüganuse osakonda, IREN Naisklubi Ida-Virumaa osakonda ja olnud Isamaa Erakonna Ida-Virumaa piirkonna juht.
2025. aasta kohaliku omavalitsuse volikogude valimisel kandideeris ta Tallinnas Mustamäe linnaosas, sai 1282 häält ning ei osutunud valituks.
Isiklikku.
Tema juured on Ida-Virumaalt, praegune elukoht on Tallinn. Ta on vabaabielus ja tal on varasemast 17-aastasest kooselust kaks poega (sündinud 2005 ja 2012).
Matthias Ecke

Matthias Ecke (sündinud 12. aprillil 1983 Meeranes) on Saksamaa poliitik, ta on Saksamaa Sotsiaaldemokraatliku Partei liige. Ta on aastast 2022 Euroopa Parlamendi liige.
Ta kasvas üles oma kodulinnas Meeranes. Ta õppis Leipzigi ülikoolis ja Praha Karli ülikoolis politoloogiat, majandust ja ajakirjandust ning lõpetas õpingud aastal 2009 magistritööga Euroopa Liidu tööhõivepoliitikast. Aastal 2021 lõpetas ta osalise koormusega teise astme avaliku halduse magistrantuuri "Berliini Hertie kool"'is lõputööga EL-i ülesehitusfondist.
Ta on SSDP liige. Aastatel 2011–2013 oli ta Jusose (Sotsiaaldemokraatliku Partei noorsoo organisatsiooni) föderaalesimehe asetäitja. Aastal 2016 sai ta SSDP Dresdeni tegevjuhtkonna ja juhatuse liikmeks ning tegutses seal aastani 2022. Aastast 2020 on ta SSDP Saksimaa esindaja Euroopas. Ta kandideeris 2019. aasta Euroopa Parlamendi valimistel Constanze Krehli asenduskandidaadina. Pärast seda, kui naine oma mandaadist loobus, siirdus ta 3. oktoobril 2022 Euroopa Parlamenti. Ta hoolitseb Euroopa Parlamendis SSDP nimekirjas Saksimaa ja Tüüringi liidumaa eest.
Euroopa Parlamendis on ta regionaalarengukomisjoni liige ning tööstuse, teadusuuringute ja energeetikakomisjoni asetäitja.
2024. aasta 3. mai õhtul Dresden-Striesenis 2024. aasta Euroopa Parlamendi valimiste plakateid postitades ründasid Ecket neli meest ja vigastasid teda tõsiselt näkku. Ta pidi läbima operatsiooni. Riigi julgeolekuamet võttis uurimise üle, sest võib oletada, et kuritegu oli poliitiliselt motiveeritud. Paljud Saksa poliitikud mõistavad rünnaku hukka; Kantsler Olaf Scholz rääkis "ohust demokraatiale".
5. mail 2024 andis end üles politseile 17-aastane noormees ja ütles, et tema oli see, kes Ecke maha ajas. Saksimaa liidumaa kriminaalpolitsei büroo andmetel on kõik kahtlusalused 17-20-aastased. Saksimaa siseminister Armin Schuster kutsus kõiki kurjategijaid end üles andma.
Isiklikku.
Matthias Ecke on abielu ja kahe tütre isa ning ta elab Dresdenis.
Tarja Cronberg

Tarja Anneli Cronberg (Tarja Anneli Mattila, hiljem ka Tarja Anneli Kajanne; sündinud 29. juunil 1943 Helsingis) on soome Roheliste poliitik. 
Ta oli Euroopa Parlamendi liige alates 2011. aasta suvest, kui Euroopa Parlamenti valitud Heidi Hautala alustas tööd Jyrki Kataineni valitsuse arenguministrina, kuid ei osutunud valituks 2014. aasta Euroopa Parlamendi valimistel. Aastatel 2007–2009 töötas Cronberg Matti Vanhaneni teise valitsuse tööministrina. Aastatel 2003–2007 oli ta Põhja-Karjala valimisringkonnast valitud parlamendiliige, kuid 2007. aasta parlamendivalimistel ta uuesti valituks ei osutunud.
Cronberg oli Rohelise Liidu esimees aastatel 2005–2009. Esimest korda valiti ta partei juhtkonda 22. mail 2005, vaid kaks kuud pärast erakonda astumist, ja uueks ametiajaks kevadel 2007. 2009. aasta parteikongressil Cronberg enam uueks ametiajaks ei kandideerinud, Roheliste uueks esimeheks valiti Anni Sinnemäki, kes vahetas 2009. aasta juunis tööministrina Cronbergi välja.
Ta on Stockholmi rahvusvahelise rahu-uuringute instituudi (SIPRI) teadur.
Cronbergil on doktorikraad nii tehnoloogias (Lundi ülikool, 1973) kui ka majanduses (Copenhagen School of Economics, 1988).
Szerencs

Szerencs on linn Ungaris Borsod-Abaúj-Zempléni komitaadis, Szerencsi kreisi halduskeskus.
Szerencs kuulub Tokaj-Hegyalja veinipiirkonda.
Geograafiline asend.
Szerencs asub komitaadikeskusest Miskolcist ligikaudu 32 km idas. Linna läbivad Hatvan–Miskolc–Szerencs–Sátoraljaújhely ja Szerencs–Hidasnémeti raudteeliinid.
Ajalugu.
Ürikutes on Szerencsit esmamainitud 1216. aastal. Benediktlaste kloostr oli olemas juba 1247. aastal. Turulinnaks ("oppidum") on Szerencsit esmakordselt nimetatud 1490. aastal. Aastatel 1556–1559 ehitati benediktlaste kloostri kohale kindlus. 17.–20. aprill 1605. aastal toimus Szerencsis parlamendi istung, mis valis István Bocskai Ungari vürstiks ja kus kuulutati välja protestantide usuvabadus. Raudteeühenduse sai Szerencs 1859. aastal. 1876. aastal kaotas Szerencs turulinna staatuse ja muudeti suurkülaks. 1889. aastal rajati Szerencsisse suhkruvabrik, mis oli tol ajal suurim Euroopas. 1923. aastal ehitati Szerencsisse šokolaadivabrik. 1960. aastatel asula areng kiirenes, rajati leivatehas, masinatehas ja kergetööstusettevõtteid. Linnaõigused sai Szerencs tagasi 1984. aastal.
Mindszent

Mindszent on linn Ungaris Csongrád-Csanádi komitaadis Hódmezővásárhelyi kreisis.
Geograafiline asend.
Mindszent asub Tisza jõe paremal kaldal, kreisikeskusest Hódmezővásárhelyist umbes 15 km loodes ja komitaadikeskusest Szegedist ligikaudu 31 km põhjas. Linna läbivad Euroopa maantee E7 ja Szolnok–Hódmezővásárhely–Makó raudteeliin.
Ajalugu.
Piirkond oli asustatud juba muinasajal. Asulat on esmamainitud 1332. aastal. 1423. aastal oli Mindszentis juba kirik.
Raudteeühenduse sai Mindszent 1893. aastal.
Linnaõigused anti Mindszentile 1993. aastal.
Ääremängijad

"Ääremängijad" on 2023. aastal esilinastunud Eesti lühimängufilm. 
Filmist.
Kuumal suveõhtul kohtuvad juhuslikult kolm teismelist mere ääres. Nad hakkavad üksteist võrgutama ja väljakutseid esitama. Spontaanne flirt tekitab pingelise kolmnurga, kus üksteise piire nihutades püütakse varjata oma ebakindlust. Mänguline provokatsioon viib alanduseni ning kogenematuid noori haaravad instinktid, mille üle neil puudub kontroll. Keegi pole aga piisavalt julge, et oma piire kehtestada. Jääb küsimus, kes on süüdi, kes on ohver? Film uurib halli alla, kus jooksevad teismeliste mängu, flirdi ja vägivaldsuse vahelised ähmased piirid. 
"Ääremängijad" filmiti Saaremaal Harilaiu poolsaarel. Filmi tootmist toetasid Eesti Filmi Instituut, Eesti Kultuurkapital, Saarte Filmifond, Tallinna Ülikooli Balti filmi, meedia ja kunstide instituut ja Kultuuriministeerium.
Kuandõk Bišimbajev

Kuandõk Bišimbajev (kasahhi keeles "Қуандық Уәлиханұлы Бишімбаев"; sündinud 11. aprillil 1980 Kõzõlordas) on endine Kasahstani riigimees ja poliitiline tegelane, mõisteti süüdi oma naise mõrvas. Aastatel 2001–2019 töötas ta erinevatel ametikohtadel valitsuses ja riigiettevõtetes. Aastal 2016 oli ta Kasahstani majandusminister. Aastal 2017 peeti ta kinni eriti suures ulatuses altkäemaksu võtmise ja omastamise eest. Aastal 2018 sai ta kümneaastase karistuse koos vara konfiskeerimise ja eluaegse riigiameti õiguse äravõtmisega, kuid vabastati aastal 2019 tingimisi. Novembris 2023 arreteeriti ta süüdistatuna oma abikaasa mõrvas.
Ta sündis aastal 1980 Kõzõlordas. Aastal 1999 lõpetas ta Kasahstani riikliku juhtimisakadeemia Almatõs. Aastal 2001 lõpetas ta magistrina Tarazi Riikliku Ülikooli (asub Tarazis) ja George Washingtoni Ülikooli (asub Washingtonis), viimases õppis ta Bolašaki stipendiumi toel.
Sale sinipadjake

Sale sinipadjake ehk sale aubrieeta ("Aubrieta gracilis") on taimeliik ristõieliste sugukonnas.
Saksa Tirool

Saksa Tirool (saksa: "Deutschtirol"; itaalia: "Tirolo tedesco") on ajalooline piirkond Alpides, mis on nüüd Austria ja Itaalia vahel jagatud. See hõlmab ajaloolise Tirooli krahvkonna peamiselt etniliste sakslaste alasid: Austria Tirooli liidumaad (Põhja-Tirool ja Ida-Tirool) ning Lõuna-Tirooli provintsi, kuid mitte peamiselt itaaliakeelset Trentino provintsi (endine "Welschtirol").
Ajalugu.
Saksa Tirool oli ajalooliselt Habsburgide koosseisu kuuluva vürstliku Tirooli krahvkonna lahutamatu osa, kuid Habsburgide Austria-Ungari peatse kokkuvarisemisega Esimese maailmasõja lõppedes hakkasid keisririigi alad, kus sakslased olid enamuses, võtma meetmeid, et moodustada uus riik.
11. novembril 1918 loobus Austria keiser Karl I võimust ja 12. novembril kuulutati need etniliste sakslaste alad, sealhulgas Saksa Tirooli provints (saksa: "Provinz Deutschtirol"), Saksa-Austria vabariigiks eesmärgiga ühineda Saksamaaga. Ent Lõuna-Tirooli lubasid Antanti võimud Londoni lepinguga Itaaliale sõjasaagiks. Ülejäänud Saksa Tiroolist sai Austria Tirooli liidumaa.
Tirooli staatus määrati lõplikult 1919. aasta Saint-Germaini rahulepinguga, millega pandi paika tänapäevani säilinud piirkonna jaotus.
Berjozovka (Borissovka rajoon)

 
Berjozovka (vene keeles Берёзовка) on küla (село) Venemaal Belgorodi oblastis Borissovka rajoonis, samanimelise külanõukogu keskus. 2010. aastal elas asulas 1281 inimest.
2024. aasta 6. mai hommikul hukkus asula lähistel Ukraina droonirünnaku läbi vähemalt seitse inimest.
Laohaldussüsteem

Laohaldussüsteem (inglise keeles , ingliskeelne lühend ) aitab ettevõttel oma laoga seotud töötoiminguid tõhusamalt juhtida ja ladu perspektiivsemalt majandada.
Tavaliselt laohaldussüsteemi kasutavad ettevõtted on laoteenuse pakkujad (nt hulgiladu, jaotusladu) ja ettevõtted kellel oma põhitegevuse toetamiseks on olemas enda ladu (nt kaubandus, tootmine).
Infotehnoloogiline võimalus.
Kuna laondus on tähtis vahekomponent logistikas, siis lao-ettevõtted ärimaastikul konkurentsis püsimiseks ja kvaliteetse töö tegemiseks, kasutavad laohaldussüsteemi juhtimisel spetsiaalset tarkvara.
Laohaldussüsteemi juhtiv tarkvara on ülesehitatud arvestades laotöö kompleksust, tegevusi ja vajadusi. Laotarkvara mõningad põhifunktsioonid, mis laondust toetavad on näiteks:
Laotarkava pakuvad mitmed välismaised ja kohalikud ettevõtted. Tarkvara on võimalik saada kui:
Judoklubi Samurai

Judoklubi Samurai on judoklubi Pärnus. Klubi asutati 2010. aastal Asko Looga poolt. Lisaks Loogale on klubi treenerite hulgas ka Kristjan Hendrikson.
Liikmesus Eesti spordiorganisatsioonides.
Judoklubi Samurai kuulub Eesti Judoliitu.
Mootorsaed laulsid

"Mootorsaed laulsid" on 2024. aastal esilinastunud Eesti õudus-, komöödia- ja muusikalfilm. Tegu on režissöör Sander Marani täispika debüüdiga, mille "võtete algusest ekraanile jõudmiseni kulus minimaalse eelarve juures kokku kümme aastat". 
Filmi rahvusvaheline esilinastus toimus Fantasia žanrifilmide festivalil Montréalis, Kanadas. Esimese täispika Eesti filmina pälvis Austinis, Texases toimunud Fantastic Festil parima õudusfilmi auhinna.
Sisu.
Mootorsaemõrtsukas Killer (Martin Ruus) keerab värske armastajapaari Tomi (Karl Joosep Ilves) ja Maria (Laura Niils) elu pea peale ja alguse saab hullumeelne seikluste rägastik.
Vaadatavus.
Eesti kinolevis vaatas filmi 2024. aastal 7026 inimest, millega see oli Eesti päritolu filmide seas kaheksandal kohal.
Ameerika Ühendriikide kinolevisse jõuab film 2025. aasta sügisel, levitajaks Dark Star Pictures.
Kari Mangrud Alvsvåg

Kari Mangrud Alvsvåg (sündinud 31. juulil 1970 Lørenskogis) on Norra (nais)teoloog ja luterlik vaimulik. Ta on aastast 2022 Norra kiriku Borgi piiskopkonna piiskop.
Ta kasvas üles Rådes, kus tema isa töötas koolidirektorina. 1998. aastal sooritas ta teoloogiakandidaadi eksami Oslos asuvas teoloogiaülikoolis (Menighetsfakultetet). Seejärel töötas ta aastatel 1999–2002 meremeeste pastorina Dubais. Pärast Norrasse naasmist oli ta algul õpetaja, kuid aastast 2004 oli ta Vestre Borgesysseli praostkonna pastor ja aastast 2009 Borgi piiskopkonna katehheesiaspetsialist. Aastal 2012 sai tast Søndre Borgesysseli praostkonna praost ja aastal 2020 Fredrikstadi toomkiriku toompraost.
Veebruaris 2022 valiti ta Borgi piiskopkonna piiskopiks ja inaugureeriti ametisse 24. aprillil 2022.
Bátaszék

Bátaszék (saksa keeles "Badeseck", horvaadi keeles "Bacik") on linn Ungaris Tolna komitaadis Szekszárdi kreisis.
Geograafiline asend.
Bátaszék asub komitaadikeskusest Szekszárdist ligikaudu 17 km lõunas. Linnast lähtuvad Sárbogárd–Bátaszéki, Dombóvár–Bátaszék ja Bátaszék–Baja–Kiskunhalasi raudteeliinid.
Ajalugu.
Rauaajal oli praeguse Bátaszéki kohal keltide asula. 1146. aastal asustas kuningas Géza II sinna tsistertslaste kloostri. 1242. aasta märtsi alguses hävitasid mongolid kloostri ja kiriku. Kloostri taastamine võttis väga palju aega ja seda ei suudetudki täies mahus taastada. 1419. aastal läks klooster benediktlaste valdusesse. 15. sajandil sai Bátaszék turulinnaks. 1529. aastal tegid türklased Bátaszéki maatasa. Pärast türklaste väljaajamist toodi alates 1718. aastast piirkonda saksa asunikke. 1860. aastate keskel hävis suur osa Bátaszékist tulekahjus. Raudteeühenduse sai asula 1871. aastal. Teise maailmasõja järel saadeti suurem osa Bátaszéki saksa rahvusest elanikkonnast riigist välja. Vahepeal kaotatud linnaõigused sai Bátaszék tagasi 1995. aastal.
Varia.
Bátaszékis kasvav tamm tuli võitjaks 2016. aasta Euroopa aasta puu valimisel.
Punktmaneer

Punktmaneer on graafikatehnika, mille puhul kujutise moodustavad üksteise kõrvale klišeeplaadile löödud punktid.
Punktmaneer on kas vaselõike või ofordi variant. Nn “kuiva meetodi” puhul lüüakse poleeritud vaskplaati vastava tööriistaga punktisuurused augukesed, mis trükivad samamoodi kui vaselõike jooned. “Märja meetodi” puhul algab kõik nagu ofordi puhul ja augukesed lüüakse lakipinda ja pärast töödeldakse plaati happega. Hele-tumedus tekib olenevalt sellest, kui tihedalt punkte on löödud või kui sügavalt on neid söövitatud. Tõmmiste võimalik arv oleneb sellest, kas aluseks on vaselõike või oforditehnika olles seega vastavalt kuni 1600 või 200. 
Punktmaneer tuli kasutusele koos vaselõikega 16. sajandi alguses Itaalias.
Balatonlelle

Balatonlelle on linn Ungaris Somogyi komitaadis Fonyódi kreisis.
Balatonlelle on kuurortlinn ja puhkekeskus.
Geograafiline asend.
Balatonlelle asub Balatoni järve lõunakaldal, kreisikeskusest Fonyódist umbes 11 km idakirdes ja komitaadikeskusest Kaposvárist ligikaudu 48 km põhjas.
Ajalugu.
Asulat on esmamainitud 1229. aastal ("Lela"). Türklased hõivasid asula 1550. aastal. Turulinnaks sai Lelle 1848. aastal. 1864. aastal sai asula uueks nimeks sai Balatonlelle. 1921. aastal kaotas Balatonlelle turulinna staatuse ja muudeti suurkülaks. 1978. aastal ühendati Balatonlelle Balatonbogláriga Boglárlelle nime all. Boglárlelle sai linnaõigused 1986. aastal. 1991. aastal muudeti Balatonboglár ja Balatonlelle jälle eraldi asulateks, mõlemad säilitasid linnaõigused.
Geodeetiline astronoomia

Geodeetiline astronoomia ehk geomeetriline geodeesia on astronoomia haru, mis kasutab astronoomilisi meetodeid, et määrata asukohti Maal. Nende astronoomiliste vaatluste tulemusena määratakse asukohad Maal ning asimuudid, mis asukohti ühendavad.
Kasutusalad.
Geodeetilise astronoomia peamised kasutusalad on järgnevad:
Mariliis Pikkar

Mariliis Pikkar (neiupõlvenimi Mariliis Soobard; sündinud 9. detsembril 1985) on eesti moedisainer, moemaja Marimo asutaja, loovjuht ja disainer. 
Haridus.
Mariliis Pikkar on omandanud Tallinna Tehnikaülikoolis materjalitehnoloogia erialal magistrikraadi. 2022. aastal valis ülikool Mariliis Pikkari edukate vilistlaste nimekirja, kellest filmiti materjalitehnoloogia eriala tutvustav video.
Õpingute ajal 2007. aastal Baltikas praktikal olles sai ta kogemusi kangaste testija ning rõivaste hooldusjuhiste arendajana.
Töökäik.
2010. aastal asutas ta Marimo moebrändi, mis tegutseb Tallinna vanalinnas (Müürivahe 17).
Aastatel 2011–2013 töötas ta Tallinna Tehnikaülikoolis külalislektorina, Eesti Kunstiakadeemias tekstiilidisaini osakonnajuhi assistendina ning hiljem moedisaini osakonnas rahvusvahelises moe- ja innovatsiooniprojekti Baltic Fashion projektijuhina ning õppejõuna.
Isiklik.
2018. aastal abiellus ta Raido Pikkariga, paaril on kolm last.
Ööbik (film)

"Ööbik" on 2023. aasta novembris esilinastunud Eesti lühimängufilm. 
Filmist.
Saksa väed on sügisel 1944 Tallinnast taandunud ja Nõukogude võimukandjad Eestis tagasi. Noor valvur Aleksei saabub tööle Patarei vanglasse, kus hoitakse eesti rahvuslasi. Ta satub vastamisi kalestunud kolleegide ja surma ootavate vahistatutega, samas kui ainsat tröösti pakub müüri taga leelotav salapärane neidis. Aleksei on temast lummatud ning kui ta saab teada, et julgeolekutöötajatel on plaan salapärasele laulmisele vägivaldne lõpp teha, otsustab ta neidu hoiatada. See missioon seab aga küsimuse alla režiimitruu Aleksei põhimõtted ja ka tegelaste tuleviku. Aleksei ja tüdruku vahel tekib usaldus, mis ületab keele­barjääri ning näitab muusika meeli ravivaid omadusi ka rasketel aegadel.
Osatäitjad.
ja teised.
Lühisnuga

Lühisnuga on üks võimalik osa elektrilistes lahutuslülitites. See on metallkomponent, mida on võimalik liigutada kas ühenduse loomiseks või katkestamiseks elektriahelas. Lahutuslülitites saab noa liigutamisega füüsiliselt katkestada ühenduse toiteallika ning ülejäänud elektriahela vahel, mis võimaldab ohutut hooldustööd, remonti või mõnel muul põhjusel vooluahela seiskamist. Ajal, kui lühisnuga on vooluahelas ühendatud, saab elekter liikuda läbi ahelda. Lühisnoad on projekteeritud kõrgete pingete ning voolude ohutuks ja tõhusaks käitlemiseks.
Lühisnuga erineb teisest väga lihtsast elektriseadmete kaitsekomponendist – sulavkaitsmest. Erinevalt sulavkaitsmest, mis katkestab liigvoolu või lühise tekkides vooluahela automaatselt, tuleb lühisnuga füüsiliselt kontaktidest eemale liigutada. Lühisnoa valikul tuleb arvestada õigete parameetritega. Lühisnugadel on erinevad füüsilised mõõtmed, kuju ning materjal. Vastavalt nendele parameetritele erineb ka lubatud voolutugevuse määr. Valides valede parameetritega lühisnoa, võib see kahjustuda või sulada.
Kui suur pinge läbib lühisnuga, võib noa avamisel tekkida elektrikaar. Elektrikaar on elektrivoolu juhtiv vooluhulk, mis tekib elektriliste kontaktide avanemisel või sulgumisel. Elektrikaar võib olla väga kuum ja intensiivne ning sellega kaasnevad mitmed ohud nagu põletusvigastused, plahvatusoht, kahjustatud seadmed.
Veluticeps

Veluticeps on klassi "Agaricomycetes" seltsi "Gloeophyllales" kuuluv seente perekond.
Baltic Pipe

Baltic Pipe on maagaasi torujuhe Europipe II (Norra-Saksamaa) torujuhtme, Taani ja Poola vahel. Torujuhe võimaldab eksportida Norra gaasiväljade gaasi Taani ja Poola. Torujuhtme haldajateks on Taani ettevõte Energinet ning Poola Gaz-System.
Torujuhtme maksimaalne läbilaskevõimsus on 10 miljardit kuupmeetrit aastas ning kogupikkus 900 kilomeetrit.
Ehitustööd toimusid 2019–2022. Baltic Pipe avati 27. septembril 2022 ning see saavutas täisvõimsuse 30. novembril 2022.
Holm Bank

Holm Bank AS (brändinimi Holm) on Eesti pank.
Holmi pangale kuuluvad kaubamärgid Holm ja Liisi. Holm pakub era- ja ärikliendi finantseerimisteenuseid ja hoiuseid.
Panga nõukogu esimees on Arne Veske. Tegevjuht on alates 2022. aasta novembrist Kaspar Kalvet. Holm Bank AS on Läti tütarettevõtte Holm Bank Latvia SIA ainuaktsionär.
Ajalugu.
Holmi panga juured ulatuvad aastasse 1995, mil esimesena Eestis hakati pakkuma järelmaksu ja toodi turule kaubamärk Liisi.
2019. aasta aprillis omandas ettevõte panga õigused ja kannab nime Holm Bank AS.
2019. aasta sügisel sõlmis Holmi pank koostöölepingu Euroopa juhtiva hoiuste kaasamise platvormiga Raisin ja hakkas pakkuma tähtajalisi hoiuseid ka Saksa ja Austria klientidele.
2019. aastal omandas Holm Bank AS enamusosaluse Läti ettevõttes SIA Best Līzings, mis alates 2020. aasta oktoobrist kannab nime Holm Bank Latvia SIA ning on Läti turul esindatud kaubamärgiga Holm. 2021. aasta alguses omandas Holm Bank AS 100% osaluse tütarettevõttes.
Holmi panga nimi.
Holmi panga nimi on inspireeritud Lääne-Eesti laidudest, mida rannarahvas nimetab holmideks. Nimi viitab panga Haapsalu juurtele.
Teenused.
Holmi pank pakub Eestis eraklientidele erinevaid väikelaene, tagatisega kodu- ja hüpoteeklaene, järelmaksulahendusi, virtuaalseid ja füüsilisi krediitkaarte, liisingut ja hoiuseid.
Äriklientidele pakub Holmi pank erinevaid finantseerimislahendusi (sh liisingut) ja hoiuseid.
Holmi pank on täielikult digitaalne pank, mille teenuseid on võimalik kasutada veebis ja mobiiliäpis. Klienditeenindus toimub veebis ja telefoni teel.
Diana Klas

Diana Klas-Mölder (kuni aastani 2025 Diana Klas, sündinud 19. juulil 1967 Tartus) on Eesti näitleja ja laulja.
Elukäik.
Ta on lõpetanud 1985. aastal Tartu 3. Keskkooli, õppinud aastatel 1985–1987 Tartu Muusikakoolis Aino Kõivu klassis laulmist. Aastatel 1986–1998 oli ta Vanemuise teatri ja aastatel 2001–2003 Vanalinnastuudio näitleja, vahepeal ja hiljem vabakutseline. Ta on esinenud kontserdilauljana. 
Ta on olnud Eesti Teatriliidu (1998–2009) ja Eesti Näitlejate Liidu liige (2002–2009).
Poliitiline tegevus.
Aastatel 2007–2017 kuulus Diana Klas Eesti Keskerakonda.
Ta kandideeris 2009. aasta, 2013. aasta ja 2017. aasta kohaliku omavalitsuse volikogude valimistel Tallinna linnavolikogu liikmeks Eesti Keskerakonna kandidaadina ning nimekirjas Savisaare Valimisliit ja Tegus Tallinn, kogudes vastavalt 32, 29 ja 45 häält ega osutunud valituks.
2007. aasta, 2011. aasta ja 2015. aasta Riigikogu valimistel kandideeris ta Eesti Keskerakonna nimekirjas Riigikogu liikmeks, sai vastavalt 788, 194 ja 163 häält ega pääsenud Riigikogusse.
Looming.
Raamat.
2009. aastal ilmus Dianal raamat "Rahatuulutaja", mille kaasautor on Kerttu Rakke. 
2025. aastal ilmub Dianal raamat "Nüüd julgen rääkida", mille kaasautor on Verni Leivak
Isiklikku.
Diana Klas on Eri Klasi ja Nieves Lepa tütar. Diana Klasi abikaasa on olnud Toomas Zupping, kellega tal on poeg. Kokku on Diana Klasil kolm last kolme mehega. 22. mail 2025 abiellus ta laulja Kerdo Mölderiga.
4. septembril 2025 oli TV3 eetris teledokumentaal „Mis juhtus Diana Klasiga?“, mis heidab valgust näitleja ja laulja elusaatusele.
Nagu kaks tilka vett (film 1998)

"Nagu kaks tilka vett" on Ameerika Ühendriikide romantiline komöödia. Filmi režissöör ja kaasstsenarist on Nancy Meyers. 
Filmi produtsent ja teiseks kaasstsenarist on Charles Shyer. See on 1961. aasta samanimelise filmi uuem versioon ja 1949. aasta saksa romaani "Lisa ja Lottie" (Das doppelte Lottchen) adaptsioon. 
Filmi peategelased on kaksikud Annie James ja Hallie Parker. Mõlemat kaksikut mängib Lindsay Lohan. Kaksikute isa Nick Parkerit mängib Dennis Quaid ning ema Elizabeth Jamesi Natasha Richardson. 
Sisukokkuvõte.
Film räägib kaksikutest, Halliest ja Anniest, kes on sünnist saati lahutatud olnud. Nad kohtuvad suvelaagris, kui nad on 11-aastased. Nad õpivad seal teineteist tundma ning otsustavad omavahel kohad ära vahetada, et oma lahutatud vanemad hiljem uuesti kokku viia.
Barokiajastu basspillid

Barokk kunsti- ja muusikastiilina sündis 16. sajandi Itaalias, kus kujunes enamik ajastu muusikažanritest, kunstis arenes barokk enim Prantsusmaal ning Itaalia oli kõigis muusikavaldkondades Euroopale eeskujuks. Muusikastiilina võeti barokk kasutusele alles 18/19. saj. vahetusel.
17. sajandi instrumentaalmuusikas oli suurimaks sündmuseks viiuli esilekerkimine soolo- ja ansamblipillina. See oli seotud kuulsa viiulimeistrite koolkonnaga Cremonas (Amatid, Guarnerid ja Stradivarid). Itaalia küpses barokkmuusikas oli kõige tavalisemaks ansambli koosseisuks barokktrio, millest kujunes välja "itaalia orkester" – kaks võrdse tähtsusega juhtivat viiulirühma, harmooniatäiteks vioolad ja vundamendiks basso continuo. Moodustati ka päris suuri orkestreid. 
Barokiajastu klahvpillimuusikat kirjutati järgmistele pillidele:
Kõige mitmekülgsem roll oli klavessiinil, mis oli nii soolo- kui ka harmooniapill. Loe klavessiini kohta Vikipeediast. Kodudes oli kõige enam levinud klavikord ja positiivorel. Mõlemad olid väiksemad ja soodsamad kui sama pilliperekonna suured pillid.
Tehiskivi

Tehiskivi on looduslikest materjalidest tööstuslikult toodetud kivi. Põhikomponentideks on tsement, liiv ja täitematerjal, milleks on looduslik kivim. Tehiskive kasutatakse ehituses, sisekujunduses ja tööstustes. 
Tehiskive kasutatakse sisekujunduses, sest nende pind on siledam ja ühtlasem kui looduslikul kivil. Omapärasema välimuse saamiseks lisatakse pigmenti. Kõige levinum tehiskivi sisekujunduses on tööstuslik marmor. Sisekujunduses kasutatavaid tehiskive nimetatakse komposiitkivideks või harvemal juhul kunstkiviks. 
Eelised ja puudused.
Tehiskivi eelised võrreldes loodusliku kiviga on:  
Samas esineb tehiskividel mitmeid puudusi: 
Tootmine.
Mõningatel kivimitel, näiteks marmoril, on keerulisem tootmisprotsess: 
Ajalugu.
Tehiskive hakati valmistama 18. sajandil ning neid nimetati "coade" kivideks. "Coade" kivi on oma nimetuse saanud algidee autori Eleanor Coade järgi. Algne "coade" kivi koosnes ränikivist, kvartsist, savist ja soodaklaasist. "Coade" kivi valmistamise tehnikas oli põhirõhk põletamisprotsessil ning savi kasutamisel sideainena, mis muutsid kivid kvaliteetsemaks. Enne "coade" kivi valmistati tehiskive savita, sellepärast ei arvestata ametlikult Eleanor Coade tehiskivide loojaks. Coade tehiskivi retsept on aluseks võetud tänapäevaste tehiskivide valmistamisel ning sellepärast peetakse teda "de facto" tehiskivide loojaks.
Baby Lasagna

Marko Purišić (sündinud 5. juulil 1995), esinejanimega Baby Lasagna, on Horvaatia laulja, laulukirjutaja ja muusikaprodutsent. 
Ta esindas Horvaatiat 2024. aasta Eurovisiooni lauluvõistlusel looga "Rim Tim Tagi Dim". Eurovisioonil sai ta finaalis teise koha ning temast sai Horvaatiale kõrgeima punktisumma kogunud esindaja alates riigi debüüdist 1993. aastal.
Karjäär.
Aastatel 2011–2016 ja 2018–2022 oli Purišić Horvaatia rokkansambli Manntra kitarrist. 2023. aastal alustas ta soolokarjääri. 21. oktoobril 2023 avaldas Purišić oma debüütsingli "IG Boy". 2023. aasta detsembris, ilmus tema teine ​​singel "Don't Hate Yourself, But Don't Love Yourself Too Much".
Muusikastiil ja mõjutused.
Purišići muusikaliste eeskujude hulka kuuluvad Rammstein, Twenty One Pilots, Electric Callboy, Tonči &amp; Madre Badessat.
Tema muusika hõlmab selliseid stiile nagu "pop-punk", tekno, "metal' ja "house'.
Vajumisvaatlus

Vajumisvaatlusega uuritakse maapinna kihtide järsku või järkjärgulist vajumist. Vajumisvaatluse eesmärk on pinnase, hoone või infrastruktuuri vajumise mõõtmine ohutuse tagamiseks. Vajumisvaatluse käigus selgitatakse uuritava objekti vastavus projekti normidele. Vajumisvaatlusega seotud mõõdistusi teeb vastava väljaõppega spetsialist. 
Ajalugu.
Esimesed vajumisvaatlused tehti 1906. aastal Ameerika Ühendriikides Houstoni piirkonnas. Selle käigus tehti uuringuid püsivate võrdlusalusete määramiseks, millel põhinevad algsed maapinna kõrgused. Pärast HGSD (Harris-Galveston Subsidence District) loomist 1975. aastal töötati USA-s välja Riikliku Geodeetilise uurimisinstituudi (NGS) juhendamisel maapinna mõõtmised. Aastate jooksul on vajumisvaatluste tehnikat täiustatud sedavõrd, et võrdlusaluste kohapeal käsitsi mõõtmise asemel saadakse hakkama satelliitidel põhinevate tehnoloogiate abil. 1990. aastast on hakatud määrama muutusi maapinna kõrguses, kasutades GPS-i.
Vajumisvaatluste tüübid.
2015. aastal avaldati rahvusvahelise hüdroloogiauuringute assotsiatsiooni ajakirjas „Proceedings of the International Association of Hydrological Sciences" USA-s läbi viidud vajumisvaatluste tüübid: 
Mõõtmisvahendid.
Vajumist on võimalik mõõta järgmiste vahenditega:
Kaleen

Marie-Sophie Kreissl (sündinud 12. novembril 1994), tuntud ka esinejanimega Kaleen, on Austria laulja, tantsija ja koreograaf. 
Ta esindas Austriat 2024. aasta Eurovisiooni lauluvõistlusel lauluga "We Will Rave".
Kaleeni muusikaliste mõjutajate hulka kuuluvad Dua Lipa, Little Mix, Ariana Grande, Beyoncé ja Zara Larsson.
2014. aastal osales ta tantsuvõistluse Got to Dance saksakeelses versioonis ja jõudis finaali. Alates 2020. aastast on ta töötanud koreograafi ja lavastajana ORF-is. 2021. aastal asutas ta oma plaadifirma Wifi Records. Tema esimene album "Stripping Feelings" ilmus 2023. aasta septembris.
William Sweet

William Sweet (sündinud 1955 Edmontonis Kanadas) on Kanada filosoof.
Ta on Institut International de Philosophie (Pariis) liige ja Kanada Kuningliku Seltsi (FRSC) liige.
Sweet on lõpetanud Pariisi ülikooli politoloogia ja usuteaduse erialal. Ta kaitses doktoriväitekirja filosoofias Ottawa ülikoolis ja doktoriväitekirja teoloogias Lõuna-Aafrika ülikoolis.
William Sweet töötab St Francis Xavieri ülikooli filosoofia osakonnas. Tema uurimisteemadeks on poliitiline filosoofia, eetika, moraalifilosoofia, õigusfilosoofia, lääne poliitiline kultuur jne.
Gåte

Gåte on Norra ansambel. Nende stiili on nimetatud progressiivseks folk-rokiks. Nad esindasid Norrat 2024. aasta Eurovisiooni lauluvõistlusel looga "Ulveham".